Juhani Peltola

Esa Veikko Juhani Peltola (4. elokuuta 1945 Teisko – 5. heinäkuuta 2000) oli suomalainen jääkiekkoilija.Urheilumme Kasvot Osa 3, Peltola, Esa Veikko Juhani, sivu 446, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi SM-sarjassa vuosina 1963–1971 ja voitti yhden Suomen-mestaruuden.Jääkiekkokirja 2006–2007, s. 315 Suomen maajoukkuetta hän edusti kahdeksassa maaottelussa.Jääkiekkokirja 2006–2007, s. 230

Peltola edusti SM-sarjaurallaan Tampereen Tapparaa vuosina 1963–1965 ja 1966–1967, Upon Palloa vuosina 1967–1969, Lahden Reipasta kaudella 1969–1970 sekä turkulaista Kiekko-67:ää kaudella 1970–1971.Suuri Jääkiekkoteos 1, s. 262 Hän pelasi SM-sarjassa yhteensä 130 ottelua, joissa hänen tehopisteensä olivat 50 + 30 = 80 ja jäähymääränsä 38 minuuttia. Hän voitti Tapparan joukkueessa Suomen-mestaruuden vuonna 1964 ja oli tuona kautensa joukkueen toiseksi paras pistemies.Jääkiekkokirja 2006–2007, s. 184

Peltola oli ammatiltaan merkonomi. Hän harrasti tennistä ja keilailua. Peltola kuoli 54-vuotiaana vuonna 2000 ja hänet on haudattu Tampereelle Kalevankankaan hautausmaalle. 

 Lähteet 



 Viitteet 

Luokka:Suomalaiset jääkiekkoilijat
Luokka:Vuonna 1945 syntyneet
Luokka:Vuonna 2000 kuolleet